100 Bullets

Se også: 100 Bullets (spill).
100 Bullets er en prisvinnende tegneserie skrevet av Brian Azzarello, illustrert av Eduardo Risso og utgitt av DC Comics. Fortellerstilen er mørkt realistisk, med moralsk tvetydige historier.

Serien er delt i «miniserier» omhandler personer som har fått livene sine ødelagt, ofte av enkeltpersoner. Disse figurene får en sjanse til å hevne seg på dem som har ødelagt livene deres, av en mystisk mann kalt Agent Graves. Agent Graves gir personene en koffert med en pistol og hundre usporbare kuler, for å da få valget om å drepe personen som «ødela» livet deres.  Etterhvert lurer figurene på hvorfor Agent Graves bedriver dette spillet og hva han tjener på det. Dette utvikler seg til en skildring av samfunnet, moral og etikk.

 De offisielle 100 Bullets-utgivelsene 
 First shot, Last call
 Split Second Chance
 Hang Up On The Hang Low
 A Foregone Tomorrow
 The Counterfifth Detective
 Six Feet Under The Gun
 Samurai
 The Hard Way
 Strychine Lives
 Decayed
 Once Upon A Crime
 Dirty
 Wilt

 Handlingsreferat 
Konseptet til 100 Bullets er basert på spørsmålet om mennesker er villige til å bruke vold til å ta hevn, hvis de får mulighet og en rimelig sannsynlighet til å lykkes. Mange av problemene involverer den mystiske «Agent Graves» som henvender seg til noen som tidligere har vært offer for et forferdelig feilgrep. Graves gir dem muligheten til å ta hevn ved å gi et håndvåpen, 100 kuler og dokumentasjon om målet som han mener var ansvarlige for deres lidelser. Graves informerer også kandidaten om at det er fullstendig umulig å spore kulene for enhver etterforskning fra politiet. Så snart disse kulene blir oppdaget ved et åsted, skal hele etterforskningen umiddelbart opphøre.

Selv om alle disse mordene som Agent Graves har muliggjort presenteres som forsvarlige blir kandidatene verken belønnet eller straffet for å akseptere tilbudet annet enn med deres egen personlige tilfredsstillelse. Flere mennesker avslår tilbudet. Men andre personer som aksepterer dette tilbudet opplever varierende grad av suksess eller fiasko. Men Graves sitt spill blir senere avslørt for å være bare en mindre del av en langt bredere historie. Agent Graves er leder for en gruppe kjent som «The Minutemen» en gruppe på syv menn (pluss en Agent) som fungerer som håndhevere for en hemmelig organisasjon bare kjent som The Trust. Hele «The Trust» ble opprinnelig grunnlagt av overhodene for 13 mektige europeiske familier som kontrollerte mye av datidens kombinerte rikdom eller industri. The Trust ga et tilbud til kongene av Europa om at de kunne forlate kontinentet og deres betydelige innflytelse og eierandeler, i bytte mot fullstendig autonomi i den stort sett ubrukte delen av Den nye verden.

Men styresmaktene i England ignorerte dette forslaget, og koloniserte på egen hånd Roanoke-øya (i nåtidens USA) sent på 1500-tallet. Deretter ble Minutemen grunnlagt. De originale Minutemen, syv ondskapsfulle mordere, utryddet hele Roanoke-kolonien og alle dens innbyggere. De etterlot seg bare den kryptiske meldingen «Croatoa» som en advarsel, og tok tilbake området på vegne av The Trust. Helt siden den gang har Minutemen hatt i oppgave å beskytte de «13 Houses of the Trust» mot trusler utenfra. Samt fungere som et slags politi ovenfor de mange interne konfliktene mellom de forskjellige Trust-familiene. Gruppenes interaksjoner blir ofte tilrettelagt av en person som har tittelen «Warlord» for The Trust, som også fungerer som de forskjellige husenes forbindelse til Minutemen.

En gang mot slutten av 1900-tallet ble «Minutemen» forrådt av The Trust, og de be oppløst etter at Agent Graves nektet å gjenskape «The Greatest Crime in the History of Mankind» som en utvidelse av grensene til The Trust. Minutemen gjengjeldte med et attentat mot en karakter i Atlantic City, og de ble deretter sendt i skjul. De fleste av datidens «Minutemen» ble deaktivert av Graves. Disse tidligere «Minutemen» fikk minnene deres fortrengt for deres egen beskyttelse, og de ble returnert til deres normale liv. Disse hendelsene skjedde før (antagelig ett uvisst antall år) før begynnelsen av tegneserien 100 Bullets.

Etter hvert som historien utspiller seg, blir mange av dem som blir tilbudt muligheten til hevn av Agent Graves avslørt for å ha vært personer krenket av «The Trust» eller deres agenter. Seks av disse blir avslørt for å tidligere ha vært aktive Minutemen. Agent Graves forsøker å re-aktivere flere av sine tidligere Minutemen, samt rekruttere potensielle nye medlemmer i løpet av serien. Graves forsøker å sette i gang et komplisert og dødelig komplott mot The Trust - som deretter deler seg i ulike fraksjoner, med yngre medlemmer som legger planer mot de eldre medlemmene.

 Priser 
 2001: Eisner Award, Best Serialized Story
 2002: Eisner Award, Best Continuing Series
 2002: Eisner Award, Best Penciller/Inker or Penciller/Inker Team – Eduardo Risso
 2002: Eisner Award, Best Cover Artist – Dave Johnson
 2002: Harvey Award, Best Continuing or Limited Series
 2002: Harvey Award, Best writer – Brian Azzarello
 2002: Harvey Award, Best artist – Eduardo Risso
 2003: Harvey Award, Best artist – Eduardo Risso
 2004: Eisner Award, Best Continuing Series
 2004: Eisner Award, Best Coloring – Patricia Mulvihill

 Referanser 

 Eksterne lenker 

  Eduardo Rissos profil hos DC Comics
  Intervju med Brian Azzarello hos Sequential Tart fra 1999
  100Bullets.co.uk – Fanside (arkivert)

Kategori:DC Comics